Folketing
2001-04-06

Det har jeg valgt heller ikke at gøre i de tilfælde. Jeg synes dog, at Socialdemokratiet og regeringen i højere grad burde kunne svare for sig i denne her sag. Der er jo ikke meget at gøre ved det. Det ser ikke ud, som om der er et flertal nu, men jeg tror på, at der, ligesom med en række andre tanker, som Dansk Folkeparti har på retsområdet og på udlændingeområdet, vil blive grobund for det i fremtiden, fordi vi simpelt hen er nødt til at sikre os imod den her omsiggribende kriminalitet. Jeg forstår heller ikke, at den tidligere indenrigsminister Thorkild Simonsen i løbet af relativt kort tid i 1999 - når man nu er så forhippet herinde i Folketinget på at afvise det her forslag - indførte visumpligt over for Slovakiet og sikrede sig imod en ret massiv tilstrømning af asylansøgere fra det område og sikrede sig imod en ret massiv tilstrømning af kriminalitet fra området. Det er uforståeligt for mig, men det kan være, at vi en dag kan få et svar på det herinde i Folketinget.